273 
cellens forreste Del opstaar en skraat stillet Væg, der gaar fra 
Ydervæggen til den akroskope Epidermisvægs øverste Tredjedel og 
saaledes afskærer et lille, tværliggende Prisme; dettes Ydervæg 
livælver sig udad og fremad, og en horizontal Tværvæg i Epidermis- 
yderfladens Niveau afskærer den omtalte Haarcelle. Grundcellen 
deles derpaa yderligere ved en Horizontalvæg, hvorved den lille 
skiveformede Celle indskydes mellem Basal- og Endecellen. Det 
fortjener at bemærkes, at disse Haars Funktion (en Art Kolleterers?) 
maa hilde i Bladets Ungdomsperiode, ti paa det udvoxne, end sige 
gamle Blad er Endecellen kun ganske undtagelsesvis tilstede; kun 
forneden paa Bladoversiden formaar den at holde sig længe. 
I denne skedeformet hule, nedre Del er der nogle andre Af¬ 
vigelser i Bygningsforhold, som kunne anføres. Overfladens Over¬ 
hud er her langt lavere end Undersidens, og kun den er udrustet 
med Spalteaabninger. Undersidens Celler ere stærkt radialstrakte, 
men særdeles tyndvæggede. 
Indesluttet af Overhuden befinde det mekaniske Væv samt 
Ledningsstrængene og det klorofylførende Væv sig. De to først 
nævnte Vævsystemer ere knyttede til hinanden og skulle behandles 
først; dog kunne vi angaaende Karstrængene fatte os i stor Kort¬ 
hed, idet de ere byggede ganske som de, vi ovenfor have beskrevet 
i Kurvskaftet. Det fortjener at anmærkes, at der imellem 
Bladets lange, lige Nerver, som boje sammen i dets Spids, ikke 
findes Tværribber. Ved Grdnlunds Undersøgelser^) er det blevet 
vist, eller i al Fald yderligere og som almengyldigt konstateret, at 
Tværnerver ofte i stort Antal forbinde Længdenerverne i Mono- 
kotyledonernes Blade; Eriocaulon og, som vi senere skulle sé, de 
øvrige af mig undersøgte Eriocaulaceer, danne en ejendommelig 
Undtagelse fra denne Regel. Det „fenestrate“ Udseende, som den 
foreliggende Plantes Blade, særlig i deres nedre Del, frembyde, 
og som kunde forlede til Antagelsen af netop særdeles talrige Tvær- 
B Botanisk Tidsskrift, I. 1866. 
Vidensk. Meddel, fra den naturh. Foren. 1888. 
18 
